Vincent van Gogh
Vincent Willem van Gogh (30 de martio 1853 – 29 de julio 1890) esseva un artista nederlandese postimpressioniste. Alicun de su picturas esse ora inter le plus cognoscite, plus popular, e plus dispendiose obras de arte.

Van Gogh passava su vita como un adulto juvene laborante in un firma de mercantes de arte. Post de un pauc tempore como un preceptor, il deveniva un missionario in un area multe povre de mination. Il non initiava su carriera como un artista usque al 1880. Initialmente, Van Gogh sol usava colores tenebrose, usque il incontrava impressionismo e neoimpressionismo in Paris. Il incorporava su plus vibrante colores e stilo de pictura a un stilo unic e recognoscibile, que esseva disvellopate durante del tempore que il passava a Arles, Francia.

Il creava plus que 2'000 obras, includente cerca 900 picturas e 1'100 designos e schizzos in le dece final annos de su vita. Le majoritate de su ben cognoscite obras esseva create in le duo final annos de su vita, durante que il famosemente defalcava un parte de su aure sinistre post de un collapso se su amicitate con Paul Gauguin. Depost il suffreva episodios de maladia mental, que contribueva a su suicidio.

Le figura central del vita de Van Gogh esseva su fratre Theo, qui continuemente e altruisticamente procurava appoio financial. Su amicitate durava tote su vitas e esse documentate in plure litteras que illes excambiava del augusto de 1872. Van Gogh esseva un pioniero in que essera cognoscite como expressionismo. Il habeva un influentia enorme in le arte del seculo 20, specialmente con le fauvismo e le expressionismo german.

Gente nederlandese
Pictores